સાઉદી અરેબિયાના લોકો લાંબા સમયથી સરકારમાં ભ્રષ્ટાચાર અને સત્તામાં બેઠેલા લોકો દ્વારા નાણાંનો દુરુપયોગ કરવામાં આવતો હોવાની ફરિયાદ કરી રહ્યા છે. 32 વર્ષીય વલી અહદ શહજાહે મોહમ્મદ મોટું આંતરાષ્ટ્રીય રોકાણ લાવવા અને વેપાર કરવા માટે દેશની છબિ સુધારવાના પ્રયાસ કરી રહ્યા છે. તે ઓઈલ પર નિર્ભરતાથી અલગ, અર્થવ્યવસ્થાના અન્ય રસ્તા તૈયાર કરવાનો વ્યાપક પ્રયાસનો ભાગ છે. શાહે રાજકુમાર મુતૈબ બિન અબ્દુલ્લાહને નેશનલ ગાર્ડના પ્રમુખ પદેથી બરતરફ કર્યા છે. તેમના સ્થાને રાજકુમાર ખાલિદ બિન અયાફ અલ મુકરીનને નિયુક્ત કરવામાં આવ્યા છે. તેમની પાસે ગાર્ડમાં વરિષ્ઠ પદ હતું. રાજકુમાર મુતૈબના પિતા દિવંગત શાહ અબ્દુલ્લાહ છે, જેમણે નેશનલ ગાર્ડનું નેતૃત્વ કર્યું હતું. તેમણે જ નેશનલ ગાર્ડને શક્તિશાળી અને પ્રતિષ્ઠિત દળમાં બદલ્યું હતું અને તેને સત્તાધારી સાઉદી પરિવાર અને મક્કા તથા મદીનામાં પવિત્ર સ્થળો તેમજ ઓઈલ અને ગેસ સ્થળોની સુરક્ષાની જવાબદારી આપી.